Diari Oficial de la Generalitat Valenciana


Sumari del DOGV 3190, del 24-02-1998 (1998/960)

Expedient número V-DAFP-286/96. Notificació de resolució d'expedient administratiu de desnonament.
--------------------------------------------------------------------------------------------------

### Dades del document

Número de DOGV
:   3190

Data del DOGV
:   24-02-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/960


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número V-DAFP-286/96. Notificació de resolució d'expedient administratiu de desnonament. [1998/A960]
  
Notificació de la resolució del director general d'Arquitectura i Habitatge d'expedient administratiu de desnonament per falta de pagament (expedient núm. V-DAFP-286/96).
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica a les persones interessades que en l'expedient administratiu de desnonament que s'esmenta s'ha dictat la següent resolució del director general d'Arquitectura i Habitatge, d'expedient administratiu de desnonament per manca de pagament:
  
«D'acord amb el requeriment de pagament i l'advertència de llançament efectuat pel director d'Administració de Patrimoni de l'Institut Valencià d'Habitatge, SA, en virtut de les facultats atribuïdes mitjançant l'apoderament atorgat el 15 de gener de 1996, davant el senyor Antonio Soto Bisquer, notari del Col·legi de València, amb el número 94 del seu protocol, i acta de referència de 3 de desembre de 1996, i segons l'article 43.2 de la Llei 6/1993, de 31 de desembre, de la Generalitat Valenciana, contra l'adjudicatari de l'habitatge que a continuació es detalla:
  
Expedient: V-DAFP-286/96.
  
Adjudicatari: Emilio Aznar Ferrer.
  
Codi de l'habitatge: 5607359701.
  
Adreça: Rei En Jaume, núm. 16, pta. 3ª.
  
Localitat: Aldaia.
  
Província: València.
  
Règim de cessió: arrendament.
  
Vist que, segons consta en el certificat de dèbits patrimonials, expedit per l'Institut Valencià d'Habitatge, SA, que es troba en l'expedient, i a pesar dels requeriments i de les advertències que se us han fet, no heu pagat la quantitat vençuda i que deveu de 579.648 pessetes.
  
Vist que aquest incompliment constitueix una causa de desnonament administratiu, segons el que disposa l'article 138, causa primera del Decret 2.114/1968, de 24 de juliol, sobre el Reglament d'Habitatges de Protecció Oficial, i l'article 30, causa primera del Reial Decret 2.960/1976, de 12 de novembre, sobre el text refós de la legislació d'habitatge de protecció oficial.
  
Vist que no heu presentat al·legacions en el termini dels 10 dies hàbils atorgats en el requeriment de pagament i l'advertència de llançament.
  
Atés que de les actuacions practicades, que hi ha en l'expedient, resulta suficientment provat que no heu pagat la quantitat de referència.
  
Atés que els articles 30 del text refós de la legislació d'habitatges de protecció oficial, aprovat pel Reial Decret 2.960/1976, de 12 de novembre, i 138 del Reglament d'Habitatges de Protecció Oficial, de 24 de juliol, en la causa primera, configuren com a motiu de desnonament administratiu la falta de pagament, circumstància que es dóna en aquest cas.
  
Atés que, d'acord amb el que estableix l'article 30, primera, de l'esmentat text refós, com també els articles 138, primera i 142 del Reglament d'Habitatges de Protecció Oficial, l'administració actuant podrà acordar el desnonament administratiu per falta de pagament, amb el llançament dels ocupants d'habitatges i el desallotjament de mobles i efectes.
  
Atés que en la tramitació d'aquest expedient s'ha complit el procediment assenyalat per l'article 142 del mencionat reglament.
  
Vistos els fets, les dites disposicions i les de general aplicació, fent ús de les facultats atribuïdes pel Decret 215/1995, de 24 de juliol, i d'acord amb el Reglament d'Habitatge de Protecció Oficial, el director general d'Arquitectura i Habitatge, resol:
  
Primer
  
La resolució del contracte que teniu subscrit amb l'administració cedent, respecte de l'habitatge a què es fa referència així com el llançament vostre i de totes les persones que l'habiten, i el desallotjament de mobles i béns d'aquest. I es requereix mitjançant aquesta resolució l'interessat en aquest sentit.
  
Segon
  
En el cas que no compliu l'anterior, en el termini d'un mes, es procedirà forçosament al desallotjament d'aquest, amb la corresponent autorització judicial d'entrada, i el llançament serà executat per la Inspecció d'Administració del Patrimoni de l'Institut Valencià d'Habitatge, SA, i se sol·licitarà, si és necessari, l'ajuda dels agents d'autoritat pública.
  
Tercer
  
Aquesta Direcció General es reserva la possibilitat d'utilitzar el règim sancionador i d'execució forçosa que preveu el Reial Decret 3.148/1978 i tota altra legislació aplicable, fins i tot la via de constrenyiment sobre els vostres béns.
  
Que la Inspecció d'Administració del Patrimoni de l'Institut Valencià d'Habitatge, SA, procedisca a notificar aquesta resolució als interessats d'acord amb el que disposa l'article 143 del Decret 2.114/1968, de 24 de juliol.
  
Aquesta resolució no esgota la via administrativa i contra ella podreu interposar un recurs ordinari, davant el conseller d'Obres Públiques, Urbanisme i Transports, en el termini d'un mes comptador des de l'endemà de la recepció de la notificació d'aquesta resolució, sent un requisit per a admetre el recurs que consigneu les quantitats que deveu.